
Grozījumi Lauku atbalsta dienesta likumā
Izdarīt Lauku atbalsta dienesta likumā (Latvijas Republikas Saeimas un Ministru Kabineta Ziņotājs, 2000, 11. nr.; 2001, 13. nr.; 2003, 9. nr.; 2004, 10. nr.; 2005, 2. nr.; 2006, 22. nr.; 2008, 8. nr.; Latvijas Vēstnesis, 2009, 97. nr.; 2017, 253. nr.) šādus grozījumus:
1. Izslēgt 1. panta 5. punktu.
2. Aizstāt 3. panta pirmajā daļā vārdus "Zemkopības ministrijas padotībā" ar vārdiem "zemkopības ministra pārraudzībā".
3. 4. pantā:
izslēgt pirmās daļas 4., 6. un 10. punktu;
papildināt pirmo daļu ar 10.1 un 10.2 punktu šādā redakcijā:
· 
· "101) nodrošina lauksaimniecības un zivsaimniecības nozares informācijas sistēmu pārvaldību;
· 102) īsteno valsts un Eiropas Savienības politiku lauksaimniecības dzīvnieku un mājas (istabas) dzīvnieku audzēšanas un ciltsdarba jomā;".
4. Aizstāt 5. panta pirmās daļas 3. punktā vārdus "neatmaksājamā tehniskā palīdzība" ar vārdiem "finanšu līdzekļi".
5. 11. pantā:
izslēgt panta nosaukumā vārdus "un darbinieku";
aizstāt 4. punktā vārdus "valsts atbalsta un Eiropas Savienības atbalsta administrēšanai" ar vārdiem "dienesta funkciju nodrošināšanai". 
6. Izslēgt 12. pantā vārdus "kuras pretendē uz valsts atbalstu un Eiropas Savienības atbalstu un kurām tas ir piešķirts".
7. Izteikt 14. panta otro daļu šādā redakcijā:
· 
· "(2) Dienesta atbilstību akreditācijai attiecībā uz Eiropas Savienības atbalsta administrēšanai nepieciešamo funkciju pildīšanu izvērtē saskaņā ar nosacījumiem un kritērijiem, kas ietverti Eiropas Parlamenta un Padomes 2021. gada 2. decembra Regulā  (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013  un Komisijas 2021. gada 7. decembra Deleģētajā regulā (ES) 2022/127, ar ko Eiropas Parlamenta un Padomes Regulu (ES) 2021/2116 papildina ar noteikumiem par maksājumu aģentūrām un citām struktūrām, finanšu pārvaldību, grāmatojumu noskaidrošanu, nodrošinājumiem un euro izmantošanu (turpmāk – akreditācijas kritēriji)."
8. 15. pantā:
aizstāt pirmajā daļā vārdus "gada pārskata kārtējā gada ārējo auditu" ar vārdiem "gada pārskata atbilstību kārtējā gada ārējā auditā";
izteikt trešo daļu šādā redakcijā:
· 
· "(3) Dienesta kontroles sistēmas darbība saskaņā ar Eiropas Parlamenta un Padomes 2021. gada 2. decembra Regulā (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 un Komisijas 2021. gada 7. decembra Deleģētajā regulā (ES) 2022/127, ar ko Eiropas Parlamenta un Padomes Regulu (ES) 2021/2116 papildina ar noteikumiem par maksājumu aģentūrām un citām struktūrām, finanšu pārvaldību, grāmatojumu noskaidrošanu, nodrošinājumiem un euro izmantošanu, noteikto ticamības deklarāciju nodrošina akreditācijas kritēriju ievērošanu un maksājumu pamatotību vismaz 98 procentu apmērā no attiecīgajā finanšu gadā no Eiropas Lauksaimniecības garantiju fonda vai Eiropas Lauksaimniecības fonda lauku attīstībai izmaksāto maksājumu kopsummas."
9. Papildināt pārejas noteikumus ar 12. punktu šādā redakcijā:
· 
· "12. Lauku atbalsta dienests ir Lauksaimniecības datu centra tiesību un saistību pārņēmējs."
Likums stājas spēkā 2025. gada 1. janvārī.

